hotchpotch/miracl-hf-unified huggingface dataset:
มังก์
มังก์ () มีชื่อภาษาไทยว่า "มังค์ นักสืบจิตป่วน" เป็นภาพยนตร์ชุดแนวสืบสวน-ขบขันอเมริกัน ออกอากาศทางช่องยูเอสเอเนตเวิร์กตั้งแต่ปี ค.ศ. 2002 เป็นจำนวน 8 ฤดูกาล จนถึงปี 2009 ตอนจบของซีรีส์ชุดนี้ ซึ่งออกอากาศเมื่อวันที่ 4 ธันวาคม 2009 ได้ทำสถิติเป็นภาพยนตร์ฉายทางเคเบิลทีวีตอนที่มียอดผู้ชมสูงสุด 9.4 ล้านคน ในปี 2008 ซีรีส์ชุดนี้มีสถิติผู้ชมเป็นอันดับสามรองจาก บิ๊ก บราเธอร์ (สหรัฐอเมริกา) ทางช่องซีบีเอส และเรียลลิตีโชว์ Oprah's Big Give ของโอปราห์ วินฟรีย์ ทางช่องเอบีซี
ภาพยนตร์ชุดนี้นำแสดงโดย โทนี ชาลู รับบทเป็น เอเดรียน มังก์ นักสืบของกรมตำรวจซานฟรานซิสโก ที่ถูกพักงานด้วยปัญหาทางจิตเนื่องจากความเศร้าโศก หลังจากเห็นทรูดี มังก์ ภรรยาของเขาถูกคนร้ายวางระเบิดรถยนต์เสียชีวิตไปต่อหน้าต่อตา มังก์กลายเป็นโรคย้ำคิดย้ำทำ (obsessive–compulsive disorder - OCD) เป็นโรคกลัวไปหมดทุกอย่าง ไม่กล้าออกไปไหน เก็บตัวอยู่แต่ในบ้านเป็นเวลาถึงสามปี จนกระทั่งพยาบาลประจำตัวชื่อ ชาโรนา เฟลมมิง (รับบทโดย บิตตี แชรม) ช่วยฟื้นฟูอาการของมังก์จนทุเลา สามารถออกนอกบ้านมาทำงานเป็นนักสืบเอกชน และได้ใช้ความช่างสังเกตของตน ในการช่วยงานตำรวจไขปริศนาในคดีอาชญากรรมต่าง ๆ จากรายละเอียดเล็กน้อยที่ทุกคนมองข้าม โดยความสนับสนุนจากผู้หมวดเลแลนด์ สทอทเทิลมายเออร์ (รับบทโดย เท็ด ลีไวน์) เจ้านายเก่า และแรนดี ดิชเชอร์ (รับบทโดย เจสัน เกรย์-สแตนฟอร์ต) มังก์สามารถคลี่คลายคดีต่าง ๆ ได้ทุกคดี เว้นเพียงคดีเดียวคือ คดีฆาตกรรมภรรยาของเขาเอง
มังก์มีอาการกลัวสารพัด เช่น กลัวความสูง กลัวแมลง กลัวเชื้อโรค กลัวคนแปลกหน้า กลัวการขึ้นบันได กลัวการดื่มนม กลัวหีบเพลงปาก ฯลฯ นับได้ถึง 312 อย่าง และมีนิสัยไม่ชอบความไร้ระเบียบจนอดไม่ได้ที่จะต้องจัดสิ่งของบนโต๊ะ หรือแม้แต่กรอบรูปที่แขวนเอียงข้างฝาเพียงเล็กน้อยให้เข้าที่ตลอดเวลาที่พบเห็น อากัปกิริยาแปลก ๆ ของมังก์สร้างความกระอักกระอ่วนให้กับคนรอบข้าง แต่ก็สร้างความตลกขบขันให้กับซีรีส์ชุดนี้ มังก์ได้รับการรักษาอาการกลัวกับจิตแพทย์ชื่อ ชาลส์ โครเกอร์ (รับบทโดย สแตนลีย์ คาเมล)
ในช่วงกลางของฤดูกาลที่สาม บทชาโรนาถูกตัดออกไป โดยให้ชาโรนาแต่งงานและย้ายไปอยู่เมืองอื่น มังก์ได้จ้างผู้ช่วยคนใหม่ ชื่อ นาตาลี ทีเกอร์ (รับบทโดย เทรเลอร์ ฮาเวิร์ด) แม่หม้ายลูกติด ที่คอยดูแลมังก์จนถึงตอนจบในฤดูกาลที่แปด ที่มังก์สามารถคลี่คลายคดีฆาตกรรมภรรยาของเขาได้ หลังจากเหตุการณ์ผ่านไป 12 ปี
จากความนิยมในซีรีส์เรื่องนี้ ผู้ผลิตได้สร้างภาคขยาย จำนวน 10 ตอน ชื่อ "Little Monk" กล่าวถึงเรื่องราวในวัยเด็กของมังก์และพี่ชาย ในช่วงปลายทศวรรษ 1960 ถึงต้นทศวรรษ 1970 นอกเหนือจากที่ฉายในฤดูกาลปกติ 125 ตอน
จากการให้สัมภาษณ์ของเดวิด โฮเบอร์แมน ผู้อำนวยการสร้าง กล่าวว่าซีรีส์ชุดนี้เดิมสร้างขึ้นเพื่อออกอากาศทางช่องเอบีซี แต่ได้ย้ายมาออกอากาศทางยูเอสเอเนตเวิร์ก ซึ่งกลายมาเป็นบริษัทลูกของเอ็นบีซี และได้ฉายทางช่องเอ็นบีซี ยูนิเวอร์แซล โฮเบอร์แมนยังกล่าวว่าผู้สร้างได้รับแรงบันดาลใจจากนวนิยายสืบสวนของเซอร์อาร์เธอร์ โคนัน ดอยล์ โดยบทเอเดรียน มังก์ มาจากตัวละครเชอร์ล็อก โฮมส์ ส่วนบทนายแพทย์โครเกอร์ จิตแพทย์ประจำตัวของมังก์ ได้อิทธิพลมาจากตัวละครหมอวอตสัน (นายแพทย์จอห์น เอช. วอตสัน) และบทผู้หมวดสทอทเทิลมายเออร์ ก็มาจากตัวละครนักสืบเลสตราด ในเรื่องเดียวกัน
ปลานิล (สกุล)
ปลานิล () เป็นชื่อสกุลของปลาน้ำจืดในวงศ์ปลาหมอสี (Cichilidae) พบกระจายพันธุ์ในทวีปแอฟริกาจนถึงภูมิภาคตะวันออกกลาง ใช้ชื่อสกุลว่า "Oreochromis" (/ออ-เร-โอ-โคร-มิส/)
โดยที่มาของสกุลนี้ อัลเบิร์ต กึนเธอร์ นักสัตววิทยาชาวเยอรมันได้ตั้งสกุลนี้ขึ้นในปี ค.ศ. 1889 โดยมีลักษณะทางอนุกรมวิธานของสกุลนี้โดยย่อ คือ มีลำตัวป้อมสั้นและแบนข้าง เกล็ดเป็นแบบบางเรียบ มีเส้นข้างลำตัวที่ไม่สมบูรณ์ 2 เส้น มีฟัน 2 หรือหลายแถวที่ขากรรไกรบนและล่าง รูปร่างของฟันแตกต่างกันไปตามแต่ละชนิด ครีบหลังมีก้านครีบเดี่ยวที่เป็นซี่แข็งปลายแหลม จำนวน 14-17 ก้าน ครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน คอดหางมีความกว้างและความยาวใกล้เคียงกัน มีกระดูกสันหลัง 29-32 ข้อ
ต่อมาในปี ค.ศ. 1915 จอร์จ อัลเบิร์ต บุนเลเยอร์ นักสัตววิทยาและนักอนุกรมวิธานชาวเบลเยี่ยมได้ตั้งสกุล "Tilapia" ขึ้น และได้รวมปลาหลายสกุลในวงศ์นี้เข้ามาอยู่ในสกุลนี้ รวมทั้งสกุลปลานิลนี้ด้วย ซึ่งทำให้ครั้งหนึ่งปลาที่อยู่ในสกุลนี้ใช้ได้ชื่อชื่อสกุลว่า "Tilapia" นำหน้าชื่อชนิดกัน และกลายเป็นชื่อพ้องในเวลาต่อมา
ต่อมาในปี ค.ศ. 1983 อีเทลเวนน์ เทรวาวาส นักมีนวิทยาชาวอังกฤษได้ศึกษาลักษณะของปลาในสกุล "Tilapia" เห็นว่าสกุลปลานิลที่กึนเธอร์ตั้งขึ้นมานั้น มีลักษณะทางอนุกรมวิธานที่มีข้อจำกัดเฉพาะและเหมาะสมมากกว่า จึงได้ให้ใช้ชื่อสกุลนี้ตราบมาจนปัจจุบัน โดยปรากฏเป็นผลงานในหนังสือชื่อ Tilapia "fishes of the genera Sarotherodon, Oreochromis" and "Danakilia"
โดยปัจจุบันพบปลาที่อยู่ในสกุลปลานิลนี้มากกว่า 30 ชนิด มีชนิดที่สำคัญ ๆ ได้แก่ ปลานิล ("Oreochromis miloticus"), ปลาหมอเทศ ("O. mossambicus"), ปลาหมอเทศข้างลาย ("O. aureus") เป็นต้น ซึ่งเป็นปลาเศรษฐกิจที่สำคัญของทวีปแอฟริกาและในอีกหลายภูมิภาคทั่วโลกรวมถึงประเทศไทยด้วย
ทีเอ็นเอ โนเซอร์เรนเดอร์
ทีเอ็นเอ โน เซอร์เรเดอร์ โรดเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนกันยายน โดยจัดขึ้นครั้งแรกเมื่อ ปี 2005 ในเดือนกรกฎาคมเพียงแค่ปีเดียว ก็ได้ย้ายมาจัดในเดือนกันยายนในปี 2006
สถานีโทรทัศน์บายน
สถานีโทรทัศน์บายน (เขมร:ទូរទស្សន៍បាយ័ន) เป็นสถานีโทรทัศน์แห่งแรกของประเทศกัมพูชาที่ออกอากาศผ่านระบบ UHF (ออกอากาศทางช่อง 27 ในประเทศกัมพูชา) ออกอากาศครั้งแรก ในปี พ.ศ. 2541 (กรณีประเทศกัมพูชา คือ พ.ศ. 2542) จากสถานีแม่ข่ายในกรุงพนมเปญ แต่มีลูกข่ายในกำปงจาม, เสียมราฐ, เมืองพระสีหนุ นอกจากนี้ ยังมีสถานีวิทยุอีกด้วย ซึ่งสถานีโทรทัศน์แห่งนี้ก่อตั้งโดย ฮุน มานา บุตรสาวคนโตของสมเด็จอัครมหาเสนาบดีเดโช ฮุน เซน นายกรัฐมนตรีของกัมพูชา
ต่อมาจึงได้ตั้งช่องรายการในเครือ 2 ช่อง คือ บายนทีวีมวย (Bayon TV1) ซึ่งต่อมาเป็นช่อง BTV News นำเสนอรายการข่าว และรายการกีฬา เช่น ถ่ายทอดสดฟุตบอลกัมพูชาลีก,รายการมวย ฯลฯ และ ETV นำเสนอรายการบันเทิง
คิงออฟเดอะริง (2010)
คิงออฟเดอะริง (2010) (อังกฤษ: King of the Ring (2010)) เป็นรายการทัวนาเมนต์หนึ่งของ WWE ที่จัดขึ้นในศึก รอว์ ในวันที่ 29 พฤศจิกายน ค.ศ. 2010 ที่ Wells Fargo Center ในเมือง Philadelphia, Pennsylvania เป็นครั้งที่ 3 ของรายการทัวนาเมนต์คิงออฟเดอะริง
ฮาร์ตลีพูล
ฮาร์ตลีพูล หรือ ฮาร์เทิลพูล () เป็นเมืองและเมืองท่าทางตะวันออกเฉียงเหนือของอังกฤษ ก่อตั้งในศตวรรษที่ 7 ราวราชอาณาจักรนอร์ทธัมเบรีย หมู่บ้านเจริญเติบโตขึ้นในยุคกลางและพัฒนาเป็นท่าเรือ
เมืองมีอู่ต่อเรือ อุตสาหกรรมการผลิตเหล็กและเหล็กกล้า
แม่น้ำเอ็ลเบอ
แม่น้ำเอลเบอ () หรือ แม่น้ำลาแบ () เป็นหนึ่งในแม่น้ำสายหลักในยุโรปกลาง มีต้นน้ำมาจากทิวเขารีเซนเกเบียร์เกอ ในประเทศเช็กเกีย ไหลไปทางเหนือ ผ่านเข้าไปในประเทศเยอรมนี วกไปทางตะวันตกเฉียงเหนือ ลงสู่ทะเลเหนือที่เมืองคุคส์ฮาเฟิน แม่น้ำมีความยาวรวม 1,094 กิโลเมตร (680 ไมล์)
แควแม่น้ำที่สำคัญได้แก่ แม่น้ำวัลตาวา แม่น้ำออร์เชในเช็กเกีย แม่น้ำมุลเดอ แม่น้ำซาเลอ แม่น้ำชวาร์ทเซอเอ็ลส์เทอร์ แม่น้ำฮาเฟิล และแม่น้ำเอ็ลเดอในเยอรมนี
ออนอเร เดอ บาลซัก
ออนอเร เดอ บาลซัก (; 20 พฤษภาคม ค.ศ. 1799 - 18 สิงหาคม ค.ศ. 1850) เป็นนักเขียนนิยายและนักเขียนบทละครชาวฝรั่งเศส ผลงานชิ้นเอกของเขาคือนิยายชุดต่อเนื่องประกอบด้วยเรื่องสั้นและนิยายหลายเรื่อง เรียกชื่อว่า "นาฏกรรมชีวิต" (La Comédie humaine) ซึ่งแสดงให้เห็นฉากชีวิตของชาวฝรั่งเศสในยุคหลังจากที่นโปเลียนที่ 1 สิ้นอำนาจลงในปี ค.ศ. 1815
บาลซักมีความสามารถพิเศษในการสังเกตรายละเอียดเล็กๆ น้อยๆ และสิ่งปลีกย่อยที่แสดงถึงความเป็นสังคม เขาจึงได้รับยกย่องเป็นหนึ่งในผู้วางรากฐานแนวคิดสัจจนิยมในงานวรรณกรรมยุโรป เขามีชื่อเสียงในการสร้างตัวละครที่มีแง่มุมปัญหาหลากหลายและซับซ้อน มีความทะยานอยาก และมีความเป็นมนุษย์อย่างมีชีวิตชีวา งานเขียนของเขาส่งอิทธิพลต่อนักเขียนผู้มีชื่อเสียงอีกหลายคน รวมถึงนักเขียนนวนิยาย มาร์แซล พรุสต์, อีมิล โซลา, ชาร์ลส์ ดิกเก้นส์, เอดการ์ แอลลัน โพ, ฟิโอดอร์ ดอสโตเยฟสกี, กุสตาฟว์ โฟลแบร์, แมรี คอเรลลี, เฮนรี เจมส์, วิลเลียม ฟอลค์เนอร์, แจ็ก เครูแอ็กและอิตาโล คาลบิโน และนักปรัชญาคนสำคัญอีกหลายคน เช่น ฟรีดริช เองเงิลส์ เป็นต้น ผลงานของบาลซักหลายเรื่องได้รับการดัดแปลงหรือส่งแรงบันดาลใจต่อภาพยนตร์ และยังเป็นแหล่งข้อมูลที่สร้างแรงบันดาลใจแก่นักเขียน ผู้สร้างภาพยนตร์ และนักวิจารณ์อีกมากมาย
ด้วยความที่เขาเป็นนักคิดนักเขียนที่กระตือรือร้น มีความคิดอิสระเหมือนอย่างเด็ก ทำให้บาลซักมีปัญหาในการปรับตัวเข้ากับวิธีการเรียนในโรงเรียนไวยากรณ์ จิตจำนงของเขาทำให้เขามีปัญหากับการใช้ชีวิตและยังทำลายความทะเยอทะยานทำให้เขาไม่ประสบความสำเร็จในชีวิตการงาน เมื่อเขาจบการศึกษา บาลซักทำงานเป็นทนายฝึกหัดในสำนักกฎหมายแห่งหนึ่ง แต่ก็ลาออกเพราะเบื่อหน่ายกับการงานที่ไร้ชีวิตชีวาและซ้ำซาก ก่อนที่เขาจะเป็นนักเขียน รวมถึงระหว่างช่วงเวลาที่เขาเขียนนิยายนั้น เขาเคยพยายามจะเปิดสำนักพิมพ์ เป็นนักธุรกิจ นักวิจารณ์ และนักการเมือง แต่ก็ประสบความล้มเหลวทั้งหมด "นาฏกรรมชีวิต" เป็นงานเขียนที่สะท้อนถึงความยากลำบากจากชีวิตจริงของเขา ประกอบไปด้วยฉากต่างๆ ที่มาจากประสบการณ์ชีวิตของเขาจริงๆ
บาลซักมีปัญหาสุขภาพตลอดชีวิตของเขา ซึ่งอาจเกิดจากความเครียดในการทำงาน ความสัมพันธ์ระหว่างเขากับครอบครัวก็ตึงเครียดจากทั้งปัญหาการเงินและบุคลิกส่วนตัว เขาสูญเสียเพื่อนไปมากกว่า 1 คนจากการวิพากษ์วิจารณ์ผลงาน เขาแต่งงานกับ Ewelina Hańska ผู้ซึ่งเขาหลงรักมาเป็นเวลานานเมื่อปี ค.ศ. 1850 และเสียชีวิตหลังจากนั้น 5 เดือน
โคลงโศกเขียนไม่จบก่อนเสียชีวิตตีพิมพ์ด้วยนามแฝง
ใช้นามแฝง "Lord R'Hoone", โดยรวมใช้นามแฝง "Horace de Saint-Aubin"ตีพิมพ์โดยไม่ระบุชื่อรายชื่อผลงานบางส่วนจาก "นาฏกรรมชีวิต"บทละครนิทาน
รัฐอากรี
อากรี () เป็น 1 ใน 27 รัฐของบราซิล ตั้งอยู่ทางตะวันตกเฉียงใต้ของภาคเหนือ ติดกับรัฐอามาโซนัสทางทิศเหนือ ติดกับรัฐรอนโดเนียทางทิศตะวันออก ติดกับประเทศโบลิเวียทางทิศตะวันออกเฉียงใต้ ติดกับแคว้นอูกายาลีของเปรูทางทิศใต้และตะวันตก มีเนื้อที่ 152,581.4 ตารางกิโลเมตร เล็กกว่าประเทศตูนิเซียเล็กน้อย
เมืองหลวงของรัฐคือเมือง รีอูบรังกู มีการปลูกยางพาราซึ่งมีความสำคัญมากในช่วง ค.ศ. 1895-1910 เดิมทีเป็นดินแดนของประเทศโบลิเวีย ต่อมา ได้ประกาศเอกราชใน ค.ศ. 1899 และผนวกเข้ากับประเทศบราซิลใน ค.ศ. 1903
รัฐเอสปีรีตูซานตู
รัฐเอสปีรีตูซานตู () เป็นรัฐในภาคตะวันออกเฉียงใต้ของประเทศบราซิล มีเมืองหลวงของรัฐคือเมือง วีโตเรีย และเมืองใหญ่สุดคือเมือง วีลาเวลยา มีพื้นที่ติดชายหาดกว้างขวาง (40%) รัฐยังมีท่าเรือที่สำคัญของประเทศ และชายหาดก็เป็นแหล่งท่องเที่ยว มีการปลูกกาแฟ อ้อย ผลิตไม้ ผลิตภัณฑ์อาหาร
รัฐมารันเยา
รัฐมารันเยา () เป็นรัฐในประเทศบราซิล ตั้งอยู่ในภาคตะวันออกเฉียงเหนือของประเทศ ติดกับชายฝั่งของมหาสมุทรแอตแลนติกทางทิศเหนือ รัฐใกล้เคียง (จากตะวันออก หมุนตามเข็มนาฬิกา ได้แก่ รัฐปีเอาอี รัฐโตกันตินส์ และรัฐปารา เมืองหลวงของรัฐคือ เมืองเซาลูอีส ที่ได้รับขึ้นทะเบียนเป็นมรดกโลก
นาฏกรรมชีวิต
นาฏกรรมชีวิต () คือชื่อผลงานเอกของออนอเร เดอ บาลซัก ประกอบด้วยผลงานเขียนทั้งนิยายและเรื่องสั้นหลายชุดที่มีความเชื่อมโยงต่อเนื่องกัน พรรณนาให้เห็นภาพสังคมและฉากชีวิตของประชาชนฝรั่งเศสในยุคฟื้นฟูราชวงศ์บูร์บองและสมัยราชอาณาจักรฝรั่งเศส (ค.ศ. 1815-1848)
นาฏกรรมชีวิต ประกอบด้วยงานเขียนที่เสร็จสมบูรณ์แล้ว 95 เรื่อง (ทั้งเรื่องสั้น นิยาย และเรียงความเชิงวิเคราะห์) กับงานเขียนที่ยังเขียนไม่จบอีก 48 เรื่อง (บางเรื่องมีแต่เพียงชื่อเรื่องเท่านั้น) แต่ไม่ได้รวมงานบทละคร 5 เรื่องของบาลซัก และไม่ได้รวมงานเขียนนิทานชวนหัวชุด "Contes drolatiques" (1832–37) ชื่อผลงานมีความหมายโดยนัยพาดพิงถึงผลงานของดานเต ชุด "ไตรภูมิดานเต" (Divine Comedy) ขณะที่ Ferdinand Brunetière นักวิจารณ์วรรณกรรมชาวฝรั่งเศสผู้มีชื่อเสียง เห็นว่าผลงานชุดนี้อาจมีที่มาจากบทกวีของ Alfred de Musset หรือ Alfred de Vigny แม้งานของบาลซักจะกินความกว้างขวางเหมือนอย่างงานของดานเต แต่ชื่อผลงานนั้นมุ่งไปที่เนื้อหาอันเป็นจริงในทางโลกมากกว่า เรื่องราวต่างๆ ในผลงานเกิดขึ้นในสถานที่และเวลาต่างกัน โดยมีตัวละครที่เกี่ยวข้องเชื่อมโยงกันและปรากฏตัวในหลายเรื่อง
เอริช มาเรีย เรอมาร์ค
เอริช มาเรีย เรอมาร์ค (, ชื่อเมื่อแรกเกิด Erich Paul Remark; 22 มิถุนายน ค.ศ. 1898 - 25 กันยายน ค.ศ. 1970) เป็นนักเขียนชาวเยอรมัน มีชื่อเสียงมากจากงานเขียนนวนิยายต่อต้านสงคราม เรื่อง "แนวรบด้านตะวันตก เหตุการณ์ไม่เปลี่ยนแปลง"
พระครูธรรมภาณโกศล (เอม)
หลวงพ่อเอม วัดคลองโป่ง หรือพระครูธรรมภาณโกศล (เอม,พ.ศ.2415-พ.ศ. 2484) อดีตเจ้าอาวาสวัดคลองโป่ง เป็นเกจิคณาจารย์ที่เกิดในยุคต้นรัชกาลที่ 5 ที่มีผู้นิยมในวัตถุมงคลที่ท่านจัดสร้าง และนิยมแสวงหานำมาเป็นของดีประจำกาย ท่านเป็นอดีตเจ้าคณะอำเภอศรีสำโรง และเจ้าคณะจังหวัดสุโขทัยด้วย
หลวพ่อเอม วัดคลองโป่ง เป็นชาวศรีสำโรงโดยกำเนิด บ้านเดิมของหลวงปู่เอมตั้งอยู่บริเวณริมถนนจรดวิถีถ่อง ฝั่งเดียวกับวัดคลองโป่ง อยู่เหนือวัดไปประมาณ 300 เมตร เกิดเมื่อปีวอก พ.ศ. 2415 ตรงกับต้นสมัยรัชกาลที่ 5 เป็นบุตรคนสุดท้องของ นายสน และ นางทิม ซึ่งเป็นต้นตระกูล "สนทิม"
ในวัยเยาว์หลวงพ่อเอม ได้ข้ารับการบรรพชาเป็นสามเณรที่วัดคลองโป่ง ในสมัยที่หลวงปู่เหล็ก เจ้าอาวาสวัดคลองโป่งในขณะนั้น ทั้งได้ศึกษาพระธรรมวินัย จนกระทั่งได้มีโอกาสไปศึกษาพระปริยัติธรรมแผนกบาลีที่วัดระฆังโฆสิตาราม เป็นเวลา 4-5 ปี
เมื่ออายุครบบวช ได้เข้ารับการอุปสมบทเป็นพระภิกษุ และจำพรรษาที่วัดคลองโป่ง ทั้งยังได้ศึกษาเพิ่มเติมทั้งในส่วนของพระปริยัติธรรม วิปัสสนากัมมัฏฐานจนเชี่ยวชาญและแตกฉาน
ต่อมาเมื่อตำแหน่งเจ้าอาวาสวัดคลองโป่งว่างลง จึงได้รับการแต่งตั้งเป็นเจ้าอาวาสต่อจากพระอุปัชฌาย์นวม ทั้งยังดำรงตำแหน่งเป็นเจ้าคณะแขวงศรีสำโรง ประมาณ พ.ศ.2450 (เจ้าคณะอำเภอ) และได้ดำรงสมณศักดิ์ที่พระครูธรรมภาณโกศล (เอม) พร้อมตำแหน่งพระอุปัชฌาย์ด้วย
เมื่อวันที่ 24 ธันวาคม 2457 สมเด็จพระมหาสมณเจ้า กรมพระยาวชิรญาณวโรรส (12 เมษายน พ.ศ. 2403-2 สิงหาคม พ.ศ. 2464) ได้ประกาศแต่งตั้งหลวงพ่อเอม เป็นเจ้าคณะเมืองสุโขทัย อีกตำแหน่งหนึ่งด้วย สืบต่อจากพระครูศีลวัตรวิจารณ์ เจ้าอาวาสวัดราชธานี ในขณะที่อายุได้ 42 ปี
ลอร์ดกิลฟอร์ด ดัดลีย์
ลอร์ดกิลฟอร์ด ดัดลีย์ (; ค.ศ 1535 - 12 กุมภาพันธ์ ค.ศ. 1554) เป็นพระสวามีในเลดี้เจน เกรย์ ครองราชบัลลังก์อังกฤษระหว่าง 6/10 กรกฎาคมถึง 19 กรกฎาคม ค.ศ. 1553 ถูกสำเร็จโทษใน 12 กุมภาพันธ์ ค.ศ 1554
วิลเลียม เวิร์ดสเวิร์ธ
วิลเลียม เวิร์ดสเวิร์ธ (; 7 เมษายน ค.ศ. 1770 - 23 เมษายน ค.ศ. 1850) เป็นกวีจินตนิยมชาวอังกฤษ ผู้เริ่มยุคจินตนิยมของวรรณกรรมอังกฤษร่วมกับแซมมวล เทย์เลอร์ คอเลริดจ์ ในปี ค.ศ. 1798 ด้วยงานตีพิมพ์ร่วมชื่อ "Lyrical Ballads"
งานที่ได้รับยกย่องว่าเป็นผลงานชิ้นเอกของเวิร์ดสเวิร์ธ คือ "The Prelude" บทกวีกึ่งอัตชีวประวัติในช่วงแรกในชีวิตของเขาซึ่งได้ผ่านการปรับปรุงแก้ไขและต่อเติมมาเป็นจำนวนหลายครั้ง ชื่อผลงานนี้ตั้งขึ้นในโอกาสที่ตีพิมพ์หลังจากเขาเสียชีวิตแล้ว ก่อนหน้านั้นมันเป็นที่รู้จักกันว่าเป็นบทกวี "แด่คอเลริดจ์" เวิร์ดสเวิร์ธได้รับตำแหน่ง Poet Laureate (กวีของรัฐ) ของบริเตนตั้งแต่ปี ค.ศ. 1843 จนกระทั่งเขาเสียชีวิตในปี ค.ศ. 1850
หนังสือเดินทางอิเล็กทรอนิกส์
หนังสือเดินทางอิเล็กทรอนิกส์ () หรือเรียกสั้นๆว่า ePassport มีข้อมูลลายนิ้วมือ รูปหน้า หรือม่านตา ฝังอยู่ในหนังสือเดินทางสำหรับตรวจสอบตัวตนของผู้ถือหนังสือเดินทาง 
ข้อมูลจะถูกเก็บไว้ในชิป Public Key Infrastructure (PKI) สามารถตรวจสอบได้ง่าย และถูกปลอมแปลงได้ยากจึงมีราคาที่ค่อนข้างสูง
หนังสือเดินทางอิเล็กทรอนิกส์มีการติดตั้งกลไกการป้องกันการดัดแปลงหรือปลอมแปลง
คาซูกาเบะ
คาซูกาเบะ () เป็นเมืองในจังหวัดไซตามะ ประเทศญี่ปุ่น ก่อตั้งเมื่อวันที่ 1 กรกฎาคม พ.ศ. 2497 ตั้งอยู่ทางทิศเหนือของกรุงโตเกียวประมาณ 30 กิโลเมตร ในปี พ.ศ. 2553 มีจำนวนประชากร 236,106 คน
เมืองคาซูกาเบะปรากฏอยู่ในผลงานมังงะเรื่อง"ลักกีสตาร์"ของคางามิ โยชิมิซุ (Kagami Yoshimizu) และเรื่อง"เครยอนชินจัง"ของโยชิโตะ อูซูอิ ผู้ซึ่งอาศัยอยู่ที่เมืองคาซูกาเบะ
ชาติ (แก้ความกำกวม)
ชาติ อาจหมายถึง
ชาด (แก้ความกำกวม)
ชาด อาจหมายถึง
ชาด (วัตถุ)
ชาด (Crimson) เป็นผงสีชนิดหนึ่งมีสีแดง บางครั้งเรียกชาดผง ชาดเขียนหวยหรือชาดตีตรา ได้มาจากการถลุงแร่ซินนาบาร์ ในเมืองไทย ชาดได้นำมาใช้ในการทำยาไทย หรือผสมน้ำมันสำหรับประทับตราสิ่งของ
สีชาดมีลักษณะสีแดงสด ซึ่งเป็นชื่อเรียกของวัตถุที่มีสีนี้ว่า สีชาด
มีธาตุอื่นที่ในตำรายาโบราณเรียกว่าชาดอีก ได้แก่
ปลาแป้นหัวโหนก
ปลาแป้นหัวโหนก () เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Parambassis pulcinella" อยู่ในวงศ์ปลาแป้นแก้ว (Ambassidae)
มีรูปร่างบางใส มีเกล็ดเล็กละเอียด ลำตัวแบนข้าง หัวเล็ก นัยน์ตาโต โคนหางคอดกิ่ว ครีบหลังเป็นแผงยาวแบ่งเป็นสองส่วนติดต่อกัน ส่วนหน้าเป็นก้านครีบเดี่ยวแข็งปลายแหลม 7 ก้าน ส่วนหลังประกอบด้วยก้านครีบเดี่ยวที่เป็นหนามปลายแหลม 1 ก้าน และก้านครีบแขนง 15-17 ก้าน ครีบก้นมีลักษณะเป็นแผงยาว มีก้านครีบเดี่ยวที่เป็นหนามแข็งปลายแหลม 3 ก้าน และมีก้านครีบแขนง 15-17 ก้าน มีจุดเด่นที่สังเกตได้ชัดเจน คือ ส่วนหัวที่โหนกนูนขึ้นอย่างเห็นได้ชัด โดยมีทั้งตัวผู้และตัวเมีย แต่ตัวผู้จะมีหัวที่โหนกนูนนี้กว่า ขณะที่ตัวเมียจะมีรูปร่างที่ใหญ่กว่า ลำตัวมีสีเงินอมเขียวจาง ๆ สะท้อนแสง ครีบหลังและครีบก้นเป็นเขม่าสีดำ ครีบหางมีแถบสีดำจาง ๆ ทั้งขอบบนและขอบล่าง ขนาดโตเต็มที่ได้ประมาณ 7 เซนติเมตร
มีพฤติกรรมอยู่รวมกันเป็นฝูงขนาดเล็กราว 3-5 ตัว ในลำธารน้ำตื้น พบกระจายพันธุ์เฉพาะแม่น้ำแถบชายแดนไทย-พม่าเท่านั้น เช่น ลุ่มแม่น้ำสาละวิน, แม่น้ำอัตรัน, แม่น้ำกษัตริย์, แม่น้ำสุริยะภายในเขตรักษาพันธุ์สัตว์ป่าทุ่งใหญ่-ห้วยขาแข้ง เป็นต้น
เป็นปลาที่ได้รับความนิยมเลี้ยงเป็นปลาสวยงาม โดยในสถานที่เลี้ยงจะนิยมกินอาหารสด เช่น ไรน้ำ, ไรทะเล, หนอนแดง, ไส้เดือนน้ำ และสามารถฝึกให้กินอาหารเม็ดได้
การคว่ำบาตรโอลิมปิกฤดูร้อน 1984
การคว่ำบาตรโอลิมปิกฤดูร้อน 1984 ที่จัดขึ้นในที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา เกิดขึ้นเพื่อเป็นการตอบโต้การคว่ำบาตรนำโดยสหรัฐอเมริกาต่อโอลิมปิกครั้งก่อนหน้าที่จัดในกรุงมอสโก ประเทศที่เข้าร่วมการคว่ำบาตรประกอบไปด้วยสหภาพโซเวียตและพันธมิตร อย่างไรก็ตาม โรมาเนีย หนึ่งในพันธมิตรของโซเวียดตัดสินใจเข้าร่วมการแข่งขัน
เพื่อเป็นการเยียวยาความบาดหมางระหว่างโซเวียตและสหรัฐอเมริกา The Friendship Games ได้ถูกจัดขึ้นในอีกสองปีต่อมา
สมาชิกสภาผู้แทนราษฎรจังหวัดนครนายก
จังหวัดนครนายก มีเขตเลือกตั้งสมาชิกสภาผู้แทนราษฎร 1 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครนายกมีสมาชิกสภาผู้แทนราษฎรคนแรก คือ พระยาวิเศษสิงหนาท (หร่าย รัตนกสิกร)
วิธีสยาม
วิธีสยาม หรือวิธีเดอ ลา ลูแบร์ () เป็นวิธีการง่าย ๆ ในการสร้างจัตุรัสกล (จัตุรัสตัวเลขซึ่งผลรวมของทุกแถว คอลัมน์ และทแยงมุมมีค่าเท่ากัน) ที่มีความกว้างและยาวเป็นจำนวนคี่ใด ๆ วิธีการดังกล่าวถูกนำสู่ฝรั่งเศสในปี ค.ศ. 1688 โดยนักคณิตศาสตร์และทูตชาวฝรั่งเศส ซีมง เดอ ลา ลูแบร์ เมื่อเขาเดินทางกลับประเทศหลังการเดินทางมาเป็นคณะทูตที่ราชอาณาจักรสยามเมื่อปี ค.ศ. 1687 วิธีสยามทำให้การสร้างจัตุรัสกลเป็นไปอย่างตรงไปตรงมา
ขั้นแรก จำเป็นต้องเลือกลำดับเลขคณิตขึ้นมาเสียก่อน (ตัวอย่างง่าย ๆ เช่น ลำดับเลขคณิต 1,2,3,4,5,6,7,8,9 สำหรับจัตุรัสขนาดสามคูณสาม)
จากนั้น เริ่มต้นจากช่องกลางของแถวแรกด้วยหมายเลข 1 (หรือตัวเลขแรกของลำดับเลขคณิตใด ๆ ที่เลือกมา) หัวใจของวิธีการในการเติมตัวเลขในช่องทั้งหมดคือการเติมตัวเลขในแนวทแยงขึ้นขวา (↗) ไปทีละช่อง หากทแยงขึ้นไปแล้วจะตกจัตุรัส ให้พับไปยังแถวสุดท้ายหรือคอลัมน์แรกตามลำดับ
หากเติมทแยงแล้วไปเจอช่องที่เติมตัวเลขไว้แล้ว ให้เติมช่องที่อยู่ต่ำลงมาหนึ่งช่อง (↓) แทน จากนั้นจึงเติมตัวเลขต่อไปตามวิธีเดิม
สมาชิกสภาผู้แทนราษฎรจังหวัดนครปฐม
จังหวัดนครปฐม มีเขตเลือกตั้งสมาชิกสภาผู้แทนราษฎร 5 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครปฐมมีสมาชิกสภาผู้แทนราษฎรคนแรก คือ นายดาบ เทียม ศรีพิสิฐ
แพร เอมเมอรี่
แพร ธรรมเสถียร เอมเมอรี่ () หรือชื่อเล่น แพร เป็นนักแสดงหญิง ลูกครึ่งไทย-อังกฤษ สังกัด สถานีโทรทัศน์สีกองทัพบกช่อง 7 เกิดเมื่อวันที่ 16 มิถุนายน 2529 จบการศึกษาชั้นประถมศึกษาจาก โรงเรียนชลประทานวิทยา ชั้นมัธยมศึกษาตอนต้น โรงเรียนดาราสมุทรศรีราชา และ โรงเรียนพระหฤทัยดอนเมือง และชั้นมัธยมศึกษาตอนปลาย โรงเรียนสายปัญญารังสิต ปัจจุบันสำเร็จการศึกษาจากคณะนิเทศศาสตร์ มหาวิทยาลัยรังสิต แพรเคยเป็นหนึ่งในสมาชิกเกิร์ลกรุป วง Bubble Girls สังกัด เมกเกอร์เฮด ในเครือ จีเอ็มเอ็มแกรมมี่ เคยมีผลงานโฆษณาต่างๆ มาตั้งแต่ตอนอายุ 9 ปี
ยงยุทธ สุวภาพ
ยงยุทธ สุวภาพ (12 กันยายน พ.ศ. 2489 -) นายกเทศมนตรีตำบลเมืองงาย อำเภอเชียงดาว จังหวัดเชียงใหม่ อดีตสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ เป็นสมาชิกสภาผู้แทนราษฎรเพียงคนเดียวของพรรคประชาธิปัตย์ที่ชนะการเลือกตั้ง พ.ศ. 2544 ในจังหวัดเชียงใหม่ และเป็นอดีตกรรมการสภามหาวิทยาลัยแม่โจ้
ยงยุทธ สุวภาพ จบการศึกษาประกาศนียบัตรอาชีวศึกษาชั้นสูง แผนกเกษตรกรรม จากวิทยาลัยเกษตรกรรมแม่โจ้ และระดับปริญญาตรี สาขาส่งเสริมการเกษตรและสหกรณ์ จากมหาวิทยาลัยสุโขทัยธรรมาธิราช นอกจากนั้นยังผ่านการอบรมประกาศนียบัตรชั้นสูง หลักสูตรการเมืองการปกครอง สำหรับผู้บริหารระดับสูง จากสถาบันพระปกเกล้าอีกด้วย
ยงยุทธ สุวภาพ เริ่มทำงานเป็นพนักงานประจำธนาคารเพื่อการเกษตรและสหกรณ์การเกษตร (ธกส.) จนกระทั่งได้รับตำแหน่งสูงสุดคือ พนักงานบริหารสินเชื่อ 8 สำนักงาน ธกส.จังหวัดเชียงใหม่ ต่อมาจึงได้ลาออกมาทำงานการเมือง โดยสมัครรับเลือกตั้งสมาชิกสภาผู้แทนราษฎร จังหวัดเชียงใหม่ ซึ่งในการเลือกตั้ง พ.ศ. 2544 ยงยุทธเป็น ส.ส.เพียงคนเดียวของพรรคประชาธิปัตย์ที่สามารถเอาชนะฐานเสียงของพรรคไทยรักไทยได้ โดยเอาชนะนายทวีศักดิ์ สุภาศรี จากพรรคไทยรักไทย นายเจริญ เชาวน์ประยูร อดีต ส.ส. จากพรรคราษฎร นายณรงค์ นิยมไทย อดีต ส.ส. จากพรรคความหวังใหม่ แต่ในการเลือกตั้ง พ.ศ. 2548 ต้องพ่ายแพ้ให้กับจุลพันธ์ อมรวิวัฒน์ จากพรรคไทยรักไทย บุตรชายของสมพงษ์ อมรวิวัฒน์
นอกจากนั้นแล้วยังเคยดำรงตำแหน่งทางการเมือง ได้แก่ ที่ปรึกษารัฐมนตรีช่วยว่าการกระทรวงพาณิชย์ (อำนวย ยศสุข) ที่ปรึกษารัฐมนตรีว่าการกระทรวงยุติธรรม (สุทัศน์ เงินหมื่น) และเป็นผู้เชี่ยวชาญประจำสมาชิกสภาผู้แทนราษฎร (อภิสิทธิ์ เวชชาชีวะ) ในปี พ.ศ. 2550-2554
ในการเลือกตั้ง พ.ศ. 2554 ลงสมัครรับเลือกตั้งในพื้นที่เดิมแต่ไม่ได้รับเลือกตั้ง โดยแพ้ให้กับคู่แข่งเดิม และส่งผลให้ไม่มี ส.ส.ของพรรคประชาธิปัตย์ในพื้นที่จังหวัดเชียงใหม่ แม้กระทั่งในการเลือกตั้ง พ.ศ. 2548 พ.ศ. 2550 และ พ.ศ. 2554 ในปี พ.ศ. 2555 นายยงยุทธ จึงหันไปลงสมัครรับเลือกตั้งเป็นนายกเทศมนตรีตำบลเมืองงาย และได้รับเลือกตั้งในครั้งนั้นด้วย
บัลตส์
บัลตส์ หรือ เบียลต์ซี (; , , , ) เป็นเมืองในประเทศมอลโดวา เป็นเมืองใหญ่เป็นอันดับ 2 ในแง่ของพื้นที่และความสำคัญทางเศรษฐกิจ ถัดจากกรุงคีชีเนา ในบางครั้งเรียกว่า "เมืองหลวงภาคเหนือ" ถือเป็นเมืองอุตสาหกรรมที่สำคัญ เป็นเมืองวัฒนธรรม และเป็นศูนย์กลางการค้าและการคมนาคมทางภาคเหนือของประเทศ ตั้งอยู่ห่างจากเมืองหลวงคีชีเนา 127 กิโลเมตร เดิมทีเป็นของประเทศโรมาเนีย
สมาชิกสภาผู้แทนราษฎรจังหวัดนครพนม
จังหวัดนครพนม มีเขตเลือกตั้งสมาชิกสภาผู้แทนราษฎร 4 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครพนมมีสมาชิกสภาผู้แทนราษฎรคนแรก คือ นาวาโท พระศรการวิจิตร ร.น. (ช้อย ชลทรัพย์)
คาวางูจิ
คาวางูจิ () เป็นเมืองในจังหวัดไซตามะ ประเทศญี่ปุ่น ก่อตั้งขึ้นเมื่อวันที่ 1 เมษายน พ.ศ. 2476 จากการสำรวจประชากรเมื่อวันที่ 1 มกราคม พ.ศ. 2554 มีจำนวนประชากรทั้งสิ้น 517,171 คน
เชลต์นัม
เชลต์นัม () หรือเป็นที่รู้จักในชื่อ เชลต์นัมสปา () เป็นเมืองสปาในกลอสเตอร์เชียร์เคาน์ตี ทางตะวันตก-ใต้ของอังกฤษ บนฝั่งแม่น้ำเชลต์ มีอุตสาหกรรมการท่องเที่ยวและพุน้ำแร่ เมืองเป็นสถานที่จัดงานเทศกาลทางวัฒนธรรมหลายเทศกาล เมืองมีศูนย์การค้าท้องถิ่น หลายแห่ง รวมถึงคาเวนดิชเฮาส์ ห้างสรรพสินค้าที่เก่าแก่ที่สุดของเมืองที่สร้างใน ค.ศ. 1823 และยังมีสถานบันเทิงกลางคืนหลายแห่ง ที่หลากหลาย ทั้งผับ บาร์ไวน์ คลับ และร้านอาหาร
แม่น้ำนีสเตอร์
แม่น้ำนีสเตอร์ (, ) เป็นแม่น้ำในยุโรปตะวันออก มีต้นน้ำเกิดจากลาดเข้าด้านเหนือของทิวเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ คดเคี้ยวไปมา ผ่านทางตะวันออกของประเทศมอลโดวา ไหลลงสู่ทะเลดำที่เมืองโอเดสซา รวมความยาว 1,362 เมตร
แม่น้ำเป็นเส้นทางเดินเรือที่คับคั่ง แควสำคัญ คือ แม่น้ำเซเรตและแม่น้ำสตรี เมืองสำคัญที่ตั้งอยู่บนแม่น้ำสายนี้ อาทิ เมืองโคติน โมกีลอฟ-โปดอลสกี ติกีน และเมืองเบลโกรอด-ดเนสตรอฟสกี
โซกะ
โซกะ () เป็นเมืองในจังหวัดไซตามะ ประเทศญี่ปุ่น ก่อตั้งขึ้นเมื่อวันที่ 1 พฤศจิกายน 1958 จากการสำรวจจำนวนประชากรในปี 2010 มีประชากรทั้งสิ้น 243,111
แม่น้ำวีเยปช์
แม่น้ำวีเยปช์ () เป็นแม่น้ำอยู่ทางตอนกลาง-ตะวันออกของประเทศโปแลนด์ ต้นน้ำอยู่ในจังหวัดซามอชช์ทางตอนใต้ ไหลไปทางตะวันตกเฉียงเหนือและตะวันตก ไหลลงแม่น้ำวิสตูลา เป็นแม่น้ำยาวเป็นอันดับ 9 ของประเทศ มีความยาว 303 กิโลเมตร
ยามูซูโกร
ยามูซูโกร () เป็นเมืองหลวงอย่างเป็นทางการของประเทศโกตดิวัวร์ อยู่ทางตอนกลางค่อนไปทางใต้ของประเทศ ได้รับสถาปนาเป็นเมืองหลวงของประเทศเมื่อ ค.ศ. 1982 จากข้อมูลปี ค.ศ. 2005 มีประชากร 200,659 คน ตั้งอยู่ห่างจากเมืองอาบีจาน 240 กิโลเมตร ทางทิศเหนือ-ตะวันตก เป็นที่ตั้งโบสถ์คริสเตียนที่ใหญ่ที่สุดในโลก
โชติกา วงศ์วิลาศ
โชติกา วงศ์วิลาศ (ชื่อเล่น: เนย เกิดเมื่อวันที่ 15 กรกฎาคม พ.ศ. 2527) เป็นนักแสดงสังกัดสถานีวิทยุโทรทัศน์ไทยทีวีสีช่อง 3 มีผลงานละครเรื่องแรก คือ เพื่อนซี้ล่องหน
ด้านการศึกษา ศึกษาระดับมัธยมศึกษาที่ โรงเรียนสตรีพัทลุง ปริญญาตรี ที่คณะวิทยาการจัดการ สาขาคอมพิวเตอร์ธุรกิจ มหาวิทยาลัยสงขลานครินทร์ และปริญญาโท ที่คณะวิทยาศาสตร์ทางการการกีฬา สาขาการจัดการนันทนาการการท่องเที่ยว จุฬาลงกรณ์มหาวิทยาลัย
ด้านชีวิตส่วนตัว เนย โชติกา คบหาดูใจกับ ไฮโซอาร์ม จันทร์สิริ มณีฉาย แฟนหนุ่มนักธุรกิจสำนักพิมพ์ภูมิบัณฑิต ปัจจุบันแต่งงานกันแล้ว พิธีหมั้นวันที่ 3 กันยายน พ.ศ. 2559 ที่ โรงแรมพลาซ่าแอทธินี และ งานฉลองมงคลสมรส วันที่ 10 กันยายน พ.ศ. 2559 จัดที่โรงแรมแกรนด์ไฮแอท เอราวัณ ปัจจุบันมีบุตรหนึ่งคนชื่อ อคิณ มณีฉาย
วิทยาธารน้ำแข็ง
วิทยาธารน้ำแข็ง () เป็นศาสตร์เกี่ยวกับธารน้ำแข็ง น้ำแข็ง และปรากฏการณ์ธรรมชาติที่เกี่ยวกับน้ำแข็ง
วิทยาธารน้ำแข็ง เป็นสหวิทยาการของวิทยาศาสตร์โลกที่รวมเอา ธรณีฟิสิกส์, ธรณีวิทยา, ภูมิศาสตร์กายภาพ, ธรณีสัณฐานวิทยา, climatology, อุตุนิยมวิทยา, อุทกวิทยา, ชีววิทยา, และ นิเวศวิทยา. 
ผลกระทบของธารน้ำแข็งต่อชีวิตผู้คน รวมไปถึงสาขาวิชาของ ภูมิศาสตร์มนุษย์ และมานุษยวิทยา
เนื้อหาของวิทยาธารน้ำแข็งจะครอบคลุมประวัติของธารน้ำแข็งและการจำลองการเกิดของธารน้ำในอดีต
ธารน้ำแข็งเป็นผืนน้ำแข็งที่บริเวณกว้างที่ก่อตัวมาจากหิมะที่ตกลงมาและสะสมกันเป็นระยะเวลาหลายๆปี การเคลื่อนที่ของธารน้ำแข็งจะช้ามากๆซึ่งอาจจะเป็นการเคลื่อนตัวลงจากภูเขาสูง เช่นในธารน้ำแข็งหุบเขา หรืออาจจะเป็นการเคลื่อนตัวออกจากจุดศูนย์กลางของการสะสมเช่นในธารน้ำแข็งพื้นทวีป
นักธารน้ำแข็งแบ่งธารน้ำแข็งออกเป็นสองชนิด คือ ธารน้ำแข็งแอล์ไพน์ ซึ่งการสะสมจะอยู่ในหุบเขา และ ธารน้ำแข็งพื้นทวีปที่การสะสมไม่ได้จำกัดเฉพาะในหุบเขาซึ่งครั้งหนึ่งเคยครอบคลุมพื้นที่ส่วนใหญ่ของทวีปในซีกโลกเหนือ
ปากทา
เมืองปากทา () เป็นเมืองหนึ่งในแขวงบ่อแก้วประกอบด้วย 36 หมู่บ้าน หมู่บ้านพัฒนา 6 หมู่บ้าน และบ้านใหญ่ 2 แห่ง ประกอบด้วย 3,715 ครอบครัว มีประชากรทั้งหมด 18,544 คน เป็นหญิง 9,165 คน ประชากรในช่วงอายุ 15-40 ปีมี 7,579 คน เป็นหญิง 3,581 คน
คาร์ดิฟฟ์
คาร์ดิฟฟ์ () เป็นเมืองหลวง เมืองที่ใหญ่ที่สุดและมีประชากรมากที่สุดของเวลส์ เป็นเมืองศูนย์กลางการค้า ที่ตั้งของสถาบันวัฒนธรรมและกีฬาแห่งชาติแทบทุกสถาบัน เป็นที่ตั้งของสื่อแห่งชาติเวลส์ ที่ตั้งของสภาแห่งชาติเวลส์ จากข้อมูลโดยประมาณของรัฐบาลท้องถิ่นระดับเดียวมีประชากรราว 336,200 คน ขณะที่เขตเมืองมีประชากรมากกว่า 1.4 ล้านคน คิดเป็นครึ่งหนึ่งของประชากรทั้งหมดของแคว้น คาร์ดิฟฟ์เป็นเมืองที่มีความโดดเด่นด้านการท่องเที่ยว จากข้อมูลในปี ค.ศ. 2009 มีนักท่องเที่ยวในคาร์ดิฟฟ์ 14.6 ล้านคน
คาร์ดิฟฟ์ก่อตั้งเป็นเมืองใน ค.ศ. 1905 และสถาปนาเป็นเมืองหลวงของเวลส์อย่างเป็นทางการเมื่อ ค.ศ. 1955
รถไฟฟ้าเคเซ
บริษัท รถไฟฟ้าเคเซ จำกัด () เป็นบริษัทรถไฟเอกชนรายใหญ่ของญี่ปุ่น ให้บริการระหว่างจังหวัดชิบะและโตเกียว ระหว่างโตเกียวสู่เมืองนะริตะ และชานเมืองทางด้านทิศตะวันออกของโตเกียว เช่น ฟุนะบะชิ นะระชิโนะ ยะชิโยะ และซะกุระ และให้บริการรถไฟฟ้าสายด่วนพิเศษที่มีชื่อว่า "สกายไลเนอร์" วิ่งระหว่างสถานีอุเอะโนะและสถานีนิปโปะริ สู่ท่าอากาศยานนานาชาตินะริตะ
นอกจากนี้บริษัทรถไฟฟ้าเคเซยังดำเนินกิจการรถโดยสารประจำทางและอสังหาริมทรัพย์ และเป็นหนึ่งในผู้ถือหุ้นใหญ่ในบริษัทโอเรียนทัลแลนด์ ผู้ดำเนินการโตเกียวดิสนีย์รีสอร์ท
รถไฟฟ้าเคเซก่อตั้งขึ้นเมื่อวันที่ 30 มิถุนายน พ.ศ. 2452 และเริ่มเปิดให้บริการครั้งแรกในวันที่ 3 พฤศจิกายน พ.ศ. 2455 โดยให้บริการเส้นทางในบริเวณท้องถิ่นทางทิศตะวันออกของกรุงโตเกียว โดยเส้นทางรถไฟสายหลักสามารถเข้าถึงนะริตะในปี พ.ศ. 2473 และอุเอะโนะ ในปี พ.ศ. 2476
แรกเริ่มนั้นรถไฟฟ้าเคเซใช้รางแคบขนาดความกว้างราง 1.372 เมตร (4 ฟุต 6 นิ้ว ) ต่อมาในปี พ.ศ. 2502 ได้เปลี่ยนมาใช้รางมาตรฐานขนาด 1.435 เมตร หรือ 1,435 มม. (4 ฟุต 8 1/2 นิ้ว)
ในปี พ.ศ. 2516 เปิดให้บริการรถไฟฟ้าด่วนพิเศษ "สกายไลเนอร์" บริการสู่ท่าอากาศยานนาริตะในปี พ.ศ. 2521 เมื่อมีการสร้างสถานีรถไฟท่าอากาศยานครั้งแรก (ปัจจุบันคือสถานีฮิงะชิ-นะริตะ) และต่อมาในปี พ.ศ. 2534 ได้เปิดให้บริการสถานีรถไฟท่าอากาศยานแห่งใหม่ซึงสร้างอยู่ใต้ดิน ทำให้สามารถเชื่อมต่อเข้าสู่อาคารผู้โดยสาร 1 ได้สะดวกยิ่งขึ้น
ต่อมาในปี พ.ศ. 2553 รถไฟสายสกายไลเนอร์ได้เปลี่ยนไปใช้เส้นทางสายใหม่ "นะริตะสกายแอคเซส" ทำให้ลดเวลาเดินทางสู่ท่าอากาศยานนาริตะได้ถึง 15 นาที โดยใช้เวลาเดินทางทั้งสิ้น 36 นาที
รถไฟฟ้าเคเซให้บริการรถไฟฟ้าเป็นระยะทาง 152 กิโลเมตรประกอบไปด้วยสายหลักหนึ่งสายและสายย่อยอีก 6 สาย
สัญลักษณ์
อูกูเลเล
อูกูเลเล (, ; , "ยูเคอเลลี") หรือ กีตาร์ฮาวาย เป็นเครื่องดีด (chordophone) ซึ่งจัดเข้าพวกเป็นกระจับปี่ (plucked lute) อย่างหนึ่ง และเป็นรูปแบบย่อยรูปแบบหนึ่งของวงศ์กีตาร์ มีรูปลักษณ์คล้ายกีตาร์อันเล็ก ต่างกันตรงที่กีตาร์จะขึงสายสำหรับดีดทั้งหมด 6 สาย ส่วนอูกูเลเลขึงสายทั้งหมดเพียง 4 สาย ทำจากไนลอนหรือเชือกอย่างอื่น
อูกูเลเลมีกำเนิดในคริสต์ศตวรรษที่ 19 โดยชาวฮาวายซึ่งนำเอากีตาร์น้อย ประเภทกาวากิญญู (cavaquinho) กับราเฌา (rajão) มาประสมกัน ชาวโปรตุเกสที่อพยพเข้ามาในสหรัฐอเมริกาได้นำกีตาร์น้อยทั้งสองนี้เข้าสู่ฮาวาย ในต้นคริสต์ศตวรรษที่ 20 อูกูเลเลได้รับความนิยมเป็นอย่างมากภายนอกสหรัฐอเมริกา และนับจากนั้นก็แพร่หลายทั่วไป
แนวและระดับเสียงของอูกูเลเลขึ้นอยู่ขนาดและโครงสร้างของมัน อูกูเลเลที่นิยมเล่นมี 3 ขนาด คือ โซปราโน, คอนเสิร์ด และเทอเนอร์
ใช้คอร์ดเดียวกับเครื่องดนตรีทั่วไป (เช่น กีตาร์, คีย์บอร์ด) แต่วิธีการจับต่างกัน เพราะมีแค่ 4 สาย การตั้งสายแบบโซปาโน ซี สายที่ 1 คือเส้นล่างสุดจะให้เสียง A สายที่ 2 ให้เสียง E สายที่ 3 ให้เสียง C และสายที่ 4 คือเส้นบนสุด ให้เสียง G
ชัง กึน-ซ็อก
ชัง กึน-ซ็อก () เป็นนักแสดง นักร้อง และนายแบบชาวเกาหลีใต้ มีชื่อเสียงจากการแสดงนำในละครยอดนิยมเมื่อ ค.ศ. 2009 เรื่อง "ยูร์บิวทิฟูล" (You're Beautiful)
กึน-ซ็อกถือกำเนิดเมื่อวันที่ 4 สิงหาคม ค.ศ. 1987 ในชนบททันยัง (Danyang), ชังหวัดชุงชองบก (Chungcheongbuk), ประเทศเกาหลีใต้ โดยเป็นบุตรคนเดียวของครอบครัว เขาเริ่มทำงานเป็นนายแบบตั้งแต่มีวัยได้ห้าปี ในเวลานั้น บิดามารดาของกึน-ซ็อกกำลังขายบ้านทิ้ง นายหน้าโฆษณาได้พบกึน-ซ็อกและเห็นถึงความสามารถ จึงขออนุญาตบิดามารดานำเข้าสู่วงการนายแบบ
กึน-ซ็อกเริ่มทำงานแสดงใน ค.ศ. 1997 ในซิตคอมของสถานีโทรทัศน์เอชบีเอส เรื่อง "เซลลิงแฮปพีเนส" (Selling Happiness) จากนั้นเริ่มทำงานทางโทรทัศน์ในฐานะนักแสดงฝึกหัด เมื่อเรียนมัธยมศึกษาตอนต้น กึน-ซ็อกได้ฟังเพลงของนักร้องเพลงป๊อปชาวญี่ปุ่น เคน ฮิระอิ และวงร็อกญี่ปุ่น ลักก็องเซียล ได้รับแรงบันดาลใจเป็นอันมากถึงขนาดเริ่มเรียนภาษาญี่ปุ่นด้วยตนเอง ครั้นมัธยมศึกษาตอนปลาย กึน-ซ็อกเรียนต่อที่ประเทศนิวซีแลนด์เพื่อศึกษาภาษาอังกฤษและภาษาญี่ปุ่น แม้เขายังประสงค์จะเรียนที่ประเทศนี้ ทว่า ข้อเสนอของสถานีโทรทัศน์เอ็มบีซีให้เขาแสดงในซิตคอมยอดนิยม เรื่อง "นอนสต็อปโฟร์" (Nonstop 4) นั้นมีแรงเพียงพอที่จะล่อใจให้เขากลับประเทศเกาหลีใต้ เสร็จงานนี้แล้ว กึน-ซ็อกเข้าใจว่าตนเองยังมีความสามารถไม่เพียงพอ จึงลงใจจะอุทิศแรงกายของตนอย่างถึงที่สุดเพื่อเป็นนักแสดงอันแท้จริง ครั้น ค.ศ. 2005 เขาได้แสดงเป็นบุตรชายของประธานาธิบดีในละครโทรทัศน์เรื่อง "เลอเวอส์อินปราก" (Lovers In Prague) และละครเรื่องนี้โด่งดังเป็นอันมาก
ค.ศ. 2006 ด้วยความสามารถด้านภาษาญี่ปุ่น เขาได้แสดงเป็นหนุ่มหูหนวกในภาพยนตร์สยองขวัญสัญชาติญี่ปุ่น เรื่อง "วันมิสด์คอลไฟเนิล" (One Missed Call Final) เขายังได้เรียนภาษามือเพื่อบทบาทนี้ด้วย
หลังจากนั้น กึน-ซ็อกกลับสู่จอแก้ว เล่นเป็น คิม อึนโฮ ในละครโทรทัศน์เรื่อง "ฮวาง จินยี" (Hwang Jin-i) ซึ่งเป็นผลให้ได้รับความนิยมท่ามกลางผู้ชมที่เป็นสตรีเพศมากขึ้น กึน-ซ็อกยังได้แสดงเป็นเจ้าชายลี ชางฮวี (Lee Changhwi) ในละครเรื่อง "ฮอง กิลดง" (Hong Gil-Dong) ของสถานีโทรทัศน์เคบีเอส ด้วย ลุ ค.ศ. 2007 กึน-ซ็อกได้แสดงเป็น ฮย็อน จูอิน (Hyeon Ju-in) ในภาพยนตร์แนวเพลงร็อก เรื่อง "เดอะแฮปพีไลฟ์" (The Happy Life) ภาพยนตร์เรื่องนี้ทำให้กึน-ซ็อกพบว่าตนมีความสามารถด้านร้องเพลง ปีถัดมา เขาจึงได้เล่นภาพยนตร์เพลง เรื่อง "โดเรมีฟาโซลาทีโด (Do Re Mi Fa So La Ti Do) และละครเพลงโทรทัศน์ของสถานีโทรทัศน์เอ็มบีซี เรื่อง "บีธอเฟนไวรัส" (Beethoven Virus) ในช่วงนั้น ผู้จัดละครเรื่อง "บอยส์โอเวอร์เฟลาเวอส์" ประสงค์ให้เขาแสดงนำ แต่เขาเลือกละคร "บีธอเฟนไวรัส" ข้างต้นแทน Team H
บารัก โอบามา (หนังสือการ์ตูน)
บารัก โอบามา () เป็นการ์ตูนเกาหลีที่เล่าถึงชีวประวัติของบารัก โอบามา โดยมี อี แทซู เป็นผู้เขียนภาพและเรื่องประกอบ และเจเน็ต เจแวน ชิน เป็นผู้แปลในฉบับภาษาอังกฤษจากต้นฉบับภาษาเกาหลีอีกทอดหนึ่ง จัดพิมพ์โดย เจ.อี.แช แอนด์บริตานีโปเกอ-โมฮัมเหม็ด ในเวอร์ชันสหรัฐ ส่วนฉบับภาษาไทยจัดแปลโดย วลี จิตจำรัสรัตน์ จัดพิมพ์โดยสำนักพิมพ์นานมีบุ๊คส์
ดาซานบุ๊คส์ เป็นผู้จัดพิมพ์ในฉบับภาษาเกาหลี โดยจัดพิมพ์ภายใต้การยอมรับจากยู.เอส.อิมปรินท์จอยฟูลสตอรี่เพลส ซึ่งเป็นผู้จัดพิมพ์หนังสือสำหรับเยาวชน "หนังสือการ์ตูนบารัก โอบามา" ได้รับการเปิดตัวในฉบับภาษาอังกฤษที่สหรัฐอเมริกาวันที่ 21 เมษายน ค.ศ. 2009 หนังสือครอบคลุมตั้งแต่สมัยโอบามาในวัยเยาว์ไปจนถึงการเลือกตั้งประธานาธิบดีสหรัฐอเมริกา ค.ศ. 2008 โดยการจัดพิมพ์หนังสือได้มีการเลื่อนออกไปในภายหลัง
เป็นเรื่องราวของบารัก โอบามา ซึ่งเล่าถึงประวัติตั้งแต่ยังเป็นเด็ก เขามีพ่อเป็นคนผิวดำชาวเคนยา และแม่เป็นคนผิวขาวชาวอเมริกัน ในภายหลัง ทั้งคู่ได้แยกทางกัน ต่อมา เขาได้เดินทางไปยังประเทศอินโดนีเซียโดยอาศัยอยู่กับพ่อเลี้ยง แต่เนื่องด้วยผิวสีที่แตกต่างจากเด็กทั่วไปจึงไม่สามารถใช้ชีวิตเข้ากับเพื่อนๆได้เท่าใดนัก ในภายหลังเขาได้มาอยู่ที่ฮาวายร่วมกับตาและยาย เมื่อเข้าเรียนหนังสือ เขาก็พบกับปัญหาการเหยียดสีผิวอีกครั้ง เขารู้สึกกดดันต่อการถูกเหยียดสีผิว สาเหตุดังกล่าวนี้เอง ที่ส่งผลให้เขาหันมาทำงานด้านสิทธิมนุษยชน โดยเน้นที่คนผิวดำและผู้ยากไร้ หลังจากนั้นเขาได้เป็นนักเคลื่อนไหวเพื่อสังคม ก่อนที่จะตัดสินใจเข้าสู่เส้นทางการเมือง และได้รับเลือกเป็นประธานาธิบดีสหรัฐอเมริกาคนที่ 44 ในที่สุด
กง ซอนเทก
กง ซอนเทก (; ; 18 มิถุนายน ค.ศ. 1975 — ) เป็นนักมวยไทยชาวเกาหลีใต้ ที่ได้รับการจัดให้อยู่ในรุ่นใหญ่
ทั้ง กง ซอนเทก, คิม ยังฮุน, มยอง ฮย็อนมัน, ลิม ชีบิน และซินบี แตวุง ต่างเป็นที่รู้จักกันดีในเกาหลีใต้ กับรายการอัพไรท์ โดยเป็นผู้ฝึกมวยไทย ในสังกัดแตวุงฮอลล์ ปัจจุบัน เขาเป็นหนึ่งในผู้ก่อตั้งแตวุงฮอลล์ ที่มีสาขากระจายไปทั่วประเทศ และดำรงตำแหน่งเป็นประธาน เขาแข่งศิลปะการต่อสู้ป้องกันตัวโดยใช้รูปแบบมวยไทยผสมกับคิกบ็อกซิ่งในเกาหลีใต้ ต่อมา ในการแข่งขันมวยไทยช่วง ค.ศ. 1990 ได้มีการกำหนดข้อจำกัดถึงความสมบูรณ์แบบมากมาย โดยเขาสามารถประสบความสำเร็จทั้งในการแข่งขันของเค-วัน, ชู้ตบ็อกซิ่ง, สนามมวยเวทีลุมพินี รวมไปจนถึงรายการแข่งขันในเกาหลีใต้ สำหรับผู้แข่งขันของสภาในเกาหลีใต้ น้ำสักน้อย ยุทธขามทอง, บัวขาว ป.ประมุข, ก้าวไกล แก่นนรสิงห์ และนักชกเกาหลีใต้อีกหลายราย ต่างได้รับการเชิญชวนให้เข้าร่วมกีฬาต่อสู้ในเกาหลีเพื่อเป็นการแลกเปลี่ยน ซึ่งถือได้ว่าประสบความสำเร็จ ใน ค.ศ. 2010 "วาโกโคเรีย" ซึ่งเป็นสมาคมคิกบ็อกซิ่งของ คาโก ได้ทำหน้าที่เป็นเลขาธิการ คอยให้การสนับสนุนอยู่ในปัจจุบัน
การ์โล อันเชลอตตี
การ์โล อันเชลอตตี (; เกิดวันที่ 10 มิถุนายน ค.ศ. 1959 เป็นอดีตนักฟุตบอลและผู้จัดการทีมฟุตบอลชาวอิตาลี ปัจจุบันเป็นผู้จัดการทีมนาโปลี
อันเชลอตตีเล่นในตำแหน่งกองกลางและประสบความสำเร็จกับโรมา ในตำแหน่งผู้จัดการทีมซึ่งได้ 1 ถ้วยสกูเดตโต และ 4 ถ้วยโกปปาอีตาเลีย และเป็นส่วนหนึ่งในความยิ่งใหญ่ของเอซีมิลาน ในช่วงปลายทศวรรษที่ 80 อันเชลอตติได้ 2 ถ้วยสกูเดตโตและ 2 ถ้วยยุโรป ในระยะเวลา 5 ปี อันเชลอตติลงแข่งขันในฐานะนักฟุตบอลทีมชาติอิตาลี 26 นัด ยิงได้ 1 ประตู และลงแข่งในฟุตบอลโลก 1986 และ 1990
หลังจากเป็นผู้จัดการทีมเรจเจียนา, ปาร์มา, ยูเวนตุส อันเชล็อตติได้รับแต่งตั้งเป็นผู้จัดการทีมเอซีมิลานในปี ค.ศ. 2001 นำพาทีมชนะสกูเดตโตใน ค.ศ. 2004 และชนะในแชมเปียนส์ลีกใน ค.ศ. 2003 และ ค.ศ. 2007 ต่อมาเป็นผู้จัดการทีมเชลซี โดยในฤดูกาลแรกก็นำทีมชนะในพรีเมียร์ลีกและถ้วยเอฟเอคัพ 2 ครั้ง อันเชลอตติถือเป็นหนึ่งใน 2 คน ที่ไม่ใช่ชาวอังกฤษที่นำทีมชนะ 2 ครั้ง อีกคนหนึ่งคือ อาร์แซน แวงแกร์ ของอาร์เซนอล
ในปลายปี ค.ศ. 2015 อันเชลอตติได้รับแต่งตั้งให้เป็นผู้จัดการทีม บาเยิร์นมิวนิก ในบุนเดสลีกา เยอรมนีแทนที่ของเปป กวาร์ดีโอลา ที่ประกาศก่อนหน้านั้นว่าจะไม่ทำทีมต่อ แล้วเป็นโค้ชที่คุมทีมทั้ง5ลีกใหญ่ของยุโรป ได้แก่ เซเรียอา พรีเมียร์ลีก ลีกเอิง ลาลีกา และ บุนเดสลีกา มาแล้วทั้งหมด
ISO 3166-2:LA
ISO 3166-2:LA เป็นรายการรหัสสำหรับประเทศลาว ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับประเทศลาว ISO 3166-2 มีความหมายถึง 1 นครหลวงและ 17 แขวง
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ LA ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศลาว และส่วนที่สองเป็นตัวอักษรสองอักขระ
ISO 3166-2:AD
ISO 3166-2:AD เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอันดอร์รา ซึ่งทั้งหมดจะแทนรายชื่อ 7 การปกครอง
ISO 3166-2:AE
ISO 3166-2:AE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในสหรัฐอาหรับอิมิเรตส์ ซึ่งทั้งหมดจะแทนรายชื่อทั้ง 7 รัฐISO 3166-1
ทากาซูงิ ชินซากุ
ทากาซูงิ ชินซากุ () (27 กันยายน ค.ศ. 1839 - 17 พฤษภาคม ค.ศ. 1867) เป็นซามูไรชาวแคว้นโชชูในยุคบากูมัตสึ และผู้นำกองทหารคิเฮไต () ของแคว้นโชชู ซึ่งเป็นกองกำลังที่มีบทบาทสำคัญในการต่อต้านและล้มล้างรัฐบาลโชกุนโทกูงาวะ และนำไปสู่การปฏิรูปสมัยเมจิในเวลาต่อมา อย่างไรก็ตาม เขาได้เสียชีวิตลงก่อนที่กองกำลังคิเฮไตของตนจะบรรลุเป้าหมายเพียง 1 ปี
ในการเคลื่อนไหวดังกล่าว ทากาซูงิใช้ชื่อปลอมว่า ทานิ อูเมโนซูเกะ () เพื่ออำพรางความเคลื่อนไหวของตนให้พ้นจากสายตาของรัฐบาลโชกุน
แทบูทิวส์เดย์ (2005)
แทบูทิวส์เดย์ (2005) จัดในวันที่ 1 พฤศจิกายน ค.ศ. 2005 ณ ไอเพย์วัน เซ็นเตอร์ ในเมือง แซนดีเอโก , รัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 12,500 คน โดยเป็นครั้งที่ 2 ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์
! style="background:#efefef;" | ประกาศ
! style="background:#efefef;" | ดีว่าส์
! style="background:#efefef;" | เหวี่ยงออก คนที่
! style="background:#efefef;" | เหวี่ยงออก โดย
วอลเตอร์ เรนโบธ
ดร.วอลเตอร์ เรนโบธ () หรือ วอลเตอร์ เจ. เรนโบธ (Walter J. Rainboth) เป็นนักสัตววิทยาและนักมีนวิทยาชาวอเมริกัน
ดร.เรนโบธ จบการศึกษาระดับปริญญาตรีด้านสัตววิทยา จากมหาวิทยาลัยอิลลินอยส์ เออร์แบนา-แชมเปญจน์ ในปี ค.ศ. 1971, ปริญญาโทด้านพันธุศาสตร์และการพัฒนาจากมหาวิทยาลัยแห่งเดียวกัน ในปี ค.ศ. 1973 และจบการศึกษาระดับปริญญาเอกด้านสิ่งแวดล้อมจากมหาวิทยาลัยมิชิแกนสเตต ในปี ค.ศ. 1981
ดร.เรนโบธ เริ่มลงพื้นที่ศึกษาพันธุ์ปลาน้ำจืดของทวีปเอเชียที่ประเทศเวียดนาม, ไทยและลาว ตั้งแต่ยังเป็นนักศึกษาระดับปริญญาเอก โดยเป็นสมาชิกของสถาบันการศึกษาพันธุ์ปลาในลุ่มแม่น้ำโขงของมหาวิทยาลัยมิชิแกนสเตต ระหว่างปี ค.ศ. 1947-ค.ศ. 1976 หลังจากนั้นได้เดินทางไปยังหลายประเทศ เช่น บังกลาเทศหรือแกมเบียในแอฟริกาตะวันตก เพื่อศึกษาพันธุ์สัตว์น้ำที่นั่น ได้รับทุนจากองค์การอาหารและการเกษตรแห่งสหประชาชาติ (FAO) เพื่อเตรียมความพร้อมการจัดทำคู่มือภาคสนามเพื่อปลาของแม่น้ำโขงในประเทศกัมพูชา ได้รับสัญญาอนุญาตจากคณะกรรมการแม่น้ำโขงเพื่อดำเนินการต่อการวิจัยที่ในระดับที่กว้างขึ้นทั่วประเทศในลุ่มแม่น้ำโขงตอนล่าง
มีผลงานต่าง ๆ มากมาย อาทิ เช่น การอนุกรมวิธานปลาสะนากยักษ์ ("Aaptosyax grypus") ในปี ค.ศ. 1991 ซึ่งเป็นปลาที่อยู่ในภาวะใกล้สูญพันธุ์อย่างวิกฤตและพบได้เฉพาะลุ่มแม่น้ำโขงที่เดียวในโลกเท่านั้น, การเปลี่ยนชื่อสกุลของปลาตะพาก จาก "Puntius" เป็น "Hypsibarbus" ในปี ค.ศ. 1996 และผลงานหนังสือ "Fishes of the Cambodian Mekong" ในปีเดียวกัน เป็นต้น
ปัจจุบัน เป็นรองศาสตราจารย์ประจำภาควิชาชีววิทยาและจุลชีววิทยา มหาวิทยาลัยวิสคอนซิน
พูคยองโกซอรัส
พูคยองโกซอรัส (; ) เป็นสกุลหนึ่งของไดโนเสาร์ขนาดใหญ่ ซึ่งอาศัยอยู่ในเกาหลีในยุคครีเทเชียสตอนต้น มันมีความสัมพันธ์อย่างใกล้ชิดกับ"ยูเฮโลปัส" และเป็นที่รู้จักกันจากชุดกระดูกสันหลังในส่วนของลำคอและหลัง และเคยอาศัยอยู่ในสมัยหนึ่งร้อยสี่สิบล้านปีที่ผ่านมา
แกร์รี่ส์ม็อด
แกร์รี่ส์ ม็อด () หรือรู้จักกันในนาม GMod เป็นเกมรูปแบบ Sandbox จะเปิดให้ผู้เล่นสามารถทำอะไรได้
ตามใจโดยมีอุปกรณ์พื้นฐานมาให้ซึ่งผู้เล่นสามารถดาวน์โหลด ส่วนเสริม(Add-on) มาลงเสริมได้ตามใจชอบ
การจะเล่นเกม Garry's Mod ความต้องการพื้นฐานคือเป็นเจ้าของเกมของ Source Engine บน Steam อย่างต่ำ 1 เกม
เช่น ฮาล์ฟ-ไลฟ์ 2 (Half-Life 2), (Counter-Strike: Source, ทีมฟอร์เทรส 2 (Team Fortress 2)
การเล่นโดยทั่วไปของเกม ĐčĎ)ฒ
= Mod ไม่มีเป้าหมายกำหนดมาอยู่แล้วโดยค่าเริ่มต้นกำหนดให้เป็นโหมด Sandbox สามารถให้ผู้เล่นสร้างของต่างๆ ออกมาได้ตามใจชอบ สามารถสร้างตัวละคร และ ยานพาหนะต่างๆ ออกมา และกำหนดให้ตัว Ragdoll อยู่ในท่าทางต่างๆ ด้วยปืนฟิสิกส์กัน (Physic-Gun) ได้ มีเครื่องมือ (Tool) และ ปืนเครื่องมือ (Toolgun) มาให้ทำให้ผู้เล่นสามารถใช้ประโยชน์จากอุปกรณ์ได้ เช่น จุดไฟ,เชื่อมเหล็ก,ฯลฯ =
ในการเล่นโหมดผู้เล่นหลายคน (Multiplayer) สามารถเล่นได้หลายโหมดตามที่มี เช่น DarkRP, GoFish, ฯลฯ
ซึ่งโหมดดังกล่าวเป็น Add-on ที่โหลดเสริมเข้ามา
Garry's Mod เกม Mod เสริมของ Source Engine โดยต้องการตัวเกมหลักอยู่อย่างต่ำหนึ่งเกมจากรายการต่อไปนี้
โรงเรียนรัตนาธิเบศร์
โรงเรียนรัตนาธิเบศร์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 3 (นนทบุรี-พระนครศรีอยุธยา) (สังกัดเดิมคือสำนักงานเขตพื้นที่การศึกษานนทบุรี เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในซอยประชาราษฎร์ 17 (โรงเรียนรัตนาธิเบศร์) ถนนประชาราษฎร์ ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา
โรงเรียนรัตนาธิเบศร์ ได้ก่อตั้งขึ้นเมื่อปีพุทธศักราช 2443 นับเป็นโรงเรียนแห่งแรกของจังหวัดนนทบุรี ซึ่งเกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง และท่านเจ้าพระยารัตนาธิเบศร์ (พุ่ม ศรีไชยันต์) ผู้เปรียบเสมือนผู้ให้กำเนิดโรงเรียน โดยท่านบริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน เปิดเป็นโรงเรียนสอนเด็กชาย/หญิง และขนานนามโรงเรียนว่า "โรงเรียนรัตนาธิเบศร์" จนกระทั่งปีพุทธศักราช 2476 เมื่อเปิดโรงเรียนสตรีนนทบุรี โรงเรียนจึงงดรับนักเรียนหญิงคงรับเฉพาะเด็กชาย ต่อมาโรงเรียนได้ขยายพื้นที่ และก่อสร้างอาคารเรียนเพิ่มเติม ให้เพียงพอกับจำนวนชั้นเรียนและจำนวนนักเรียน ซึ่งเพิ่มขึ้นตามลำดับ จนถึงปีพุทธศักราช 2527 จึงรับนักเรียนชั้นมัธยมศึกษา ตอนต้น และตอนปลาย
โรงเรียนรัตนาธิเบศร์ เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษา สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 238 หมู่ที่ 4 ถนนประชาราษฎร์ ตำบลสวนใหญ่ อำเภอเมืองนนทบุรี จังหวัดนนทบุรี บนพื้นที่จำนวน 5 ไร่ของวัดบางขวาง และตั้งแต่เริ่มการก่อตั้ง โรงเรียนรัตนาธิเบศร์ได้รับการดูแลจากท่านเจ้าอาวาสวัดบางขวางทุกท่านมาโดยตลอด
ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครองฯ ด้านบริการ ด้านธุรการ เป็นระบบที่ได้มาตรฐานจนได้รับรางวัล "โรงเรียนพระราชทาน" ประเภทมัธยมศึกษาขนาดใหญ่ ประจำปีการศึกษา 2531 ได้เข้ารับรางวัลพระราชทาน จากสมเด็จพระเทพรัตนราชสุดาฯสยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน นักเรียนโรงเรียนรัตนาธิเบศร์ เป็นผู้ที่มีระเบียบวินัย และมีความประพฤติดี จนมีนักเรียนได้รับรางวัลนักเรียนพระราชทาน ระดับประเทศ 7 คนในปีการศึกษา 2522, 2525, 2527, 2535, 2544, 2547, และ 2549
ปัจจุบันโรงเรียนรัตนาธิเบศร์ เปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 ซึ่งโรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่างๆ และได้รับความอนุเคราะห์ตลอดมาเป็นอย่างดี
ISO 3166-2:AF
ISO 3166-2:AF เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอัฟกานิสถาน ซึ่งทั้งหมดจะแทนรายชื่อทั้ง 34 จังหวัด
ISO 3166-2:AG
ISO 3166-2:AG เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแอนติกาและบาร์บูดา ซึ่งทั้งหมดจะแทนรายชื่อทั้ง 8 การปกครอง
ISO 3166-2:AL
ISO 3166-2:AL เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในสาธารณรัฐแอลเบเนีย
มณฑล
เขต
ISO 3166-2:AM
ISO 3166-2:AM เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอาร์มีเนีย ซึ่งทั้งหมดจะแทนรายชื่อทั้ง 1 เมือง 10 จังหวัด
ไชนาอีสเทิร์นแอร์ไลน์
ไชนาอีสเทิร์นแอร์ไลน์ () เป็นสายการบินที่ให้บริการทั้งเส้นทางภายในประเทศ และเส้นทางระหว่างประเทศ โดยมีฐานการบินหลักอยู่ที่ท่าอากาศยานนานาชาติซ่างไห่ผู่ตง และท่าอากาศยานนานาชาติซ่างไห่หงเฉียว และยังมีฐานการบินที่ท่าอากาศยานนานาชาติคุนหมิงอูเจียป้า และท่าอากาศยานนานาชาติซีอานเสียนหยาง
ไชนาอีสเทิร์นแอร์ไลน์ เป็นสายการบินที่มีขนาดใหญ่ที่สุดเป็นอันดับสองของจีน เมื่อนับจากจำนวนผู้โดยสาร และเมื่อวันที่ 16 เมษายน ค.ศ.2010 ไชนาอีสเทิร์นแอร์ไลน์ได้ประกาศตัวเข้าเป็นสามชิกของกลุ่มสกายทีม
สายการบินไชนาอีสเทิร์นแอร์ไลน์ก่อตั้งขึ้นเมื่อวันที่ 25 มิถุนายน ค.ศ.1988 ภายใต้คณะกรรมการการบินพลเรือนแห่งสาธารณรัฐประชาชนจีน และควบรวมกิจการกับไชนาเจเนอรัลเอวิชัน และกลายเป็นสายการบินแห่งแรกของจีนที่เปิดขายหุ้นในตลาดระหว่างประเทศ รวมทั้งก่อตั้งสายการบินขนส่งสินค้า คือ ไชนาคาร์โกแอร์ไลน์ เพื่อทำกิจการขนส่งสินค้าร่วมกับไชนาโอเชียนชิปปิงคอมพานี ในปีค.ศ.1998 และในปีค.ศ.2001 ไชนาอีสเทิร์นแอร์ไลน์ได้ครอบครองกิจการของเกรทวอลล์แอร์ไลน์ อีกทั้งสายการบินไชนายูนนานแอร์ไลน์ และไชนานอร์ทเวสต์แอร์ไลน์ก็รวมกิจการเข้าเป็นส่วนหนึ่งของไชนาอีสเทิร์นแอร์ไลน์ในปีค.ศ.2003
ปัจจุบันรัฐบาลจีนเป็นผู้ถือหุ้นรายใหญ่ที่สุดของไชนาอีสเทิร์นแอร์ไลน์ โดยมีสัดส่วนถือครองหุ้น 61.64 %
ไชนาอีสเทิร์นแอร์ไลน์เป็นลูกค้ารายใหญ่ของแอร์บัส
ฝูงบินของไชนาอีสเทิร์นแอร์ไลน์ในเดือนมีนาคม ค.ศ.2011 ประกอบไปด้วยเครื่องบินดังต่อไปนี้
ISO 3166-2:AO
ISO 3166-2:AO เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแองโกลา ซึ่งทั้งหมดจะแทนรายชื่อทั้ง 18 จังหวัด
เอลียาส์ ดาเนียล
เอลียาส์ ดาเนียล () เกิด ค.ศ. 1982 ที่เมืองครีชชานสตาด เป็นนักมวยไทยชาวสวีเดน เขาเป็นแชมป์มวยไทยระดับยุโรปและระดับโลก และสามารถเข้าสู่รอบสุดท้ายของรายการเค-วัน เวิลด์แมกซ์ สแกดิเนเวีย 2006 เขาฝึกฝนการต่อสู้ที่เฟรนส์ยิมในครีชชานสตาด
เอลียาส์ ดาเนียล ได้เข้าร่วมแข่งขันรายการ WPMF เวิลด์ และ WFCA ยูโรเปี้ยน เขาชอบการต่อสู้เป็นอย่างมาก และบ่อยครั้งที่เขาได้รับโอกาส จากที่กล่าวมา เขาได้มีโอกาสส่งเสริมมวยไทยในบ้านเกิดของเขาที่ครีชชานสตาด เขามีชีวิตอยู่เพื่อมวยไทย เขาแสดงต่อฝูงชนชาวสวีเดนว่าชื่อของเขาจะต้องเป็นที่จดจำ เมื่อเขาสามารถเข้าสู่การต่อสู้รอบสุดท้ายของรายการ เค-วัน แมกซ์ สแกดิเนเวีย 2006
เขาเป็นนักสู้ที่แข็งแกร่ง แม้ว่าอาจดูไม่ดีนักทางเทคนิค แต่เขาก็สามารถตามเก็บและใช้หมัดได้เป็นอย่างดี จากความแข็งแกร่งนี้เขาสามารถสร้างความกดดันให้แก่ฝ่ายตรงข้าม หากต้องการเอาชนะเขา เขาก็จะใช้การป้องกันตามลำดับ
เทวทัณฑ์
เทวทัณฑ์ () คือ ผลงานการเขียนของ Lauren Kate เกี่ยวกับความรักต้องห้ามของเทวทูตกับหญิงสาวธรรมดา มีทั้งหมดสี่เล่ม แปลภาษาไทยโดย สำนักพิมพ์โพสต์บุ๊กส์ ฉบับภาษาอังกฤษ ออกมาแล้วสองเล่ม คือ Fallen และ Torment
เริ่มต้นจากการที่ ลูซินด้า ไพร์ซ อายุ 17 ปี ถูกกล่าวหาว่าฆ่าแฟนของตัวเอง จึงถูกส่งมาอยู่ในโรงเรียนดัดสันดานที่ชื่อ ซอร์ด แอนด์ คอรส์ (Sword and Croos) เธอได้พบกับ แดเนียล กริกอรี ตั้งแต่วันแรกที่ย่างเท้าเข้ามาอยู่ในโรงเรียน เขาทำท่าเหมือนรังเกียจเธอทันที แต่ลูซินด้ากลับรู้สึกตรงกันข้าม เธอรู้สึกถึงแรงดึงดูดประหลาดระหว่างตัวเธอกับแดเนียลตลอดเวลา จึงเริ่มค้นหาความลับของเด็กหนุ่มผู้ลึกลับคนนี้ ระหว่างนั้นก็มีหนุ่มหน้าตาหล่อเหลาลึกลับอีกคน แคม ทำให้เธอรู้สึกหวั่นไหวได้ตลอดเวลา
เดอะบูกีแมน (นักมวยปล้ำ)
มาร์ติน "มาร์ตี" ไวต์ () ภายใต้ชื่อบนสังเวียนมวยปล้ำว่า เดอะบูกีแมน () เกิดวันที่ 15 กรกฎาคม ค.ศ. 1964 ที่ Phoenix, Arizona เป็นนักมวยปล้ำอาชีพชาวอเมริกัน ปัจจุบันเซ็นสัญญากับสมาคม ดับเบิลยูดับเบิลยูอี ในฐานะตำนาน
ต้นผึ้ง
"สำหรับต้นผึ้งที่หมายถึงไม้ยืนต้น ดูืีัี่ที่: ผึ้ง"
เมืองต้นผึ้ง () เป็นเมืองหนึ่งในแขวงบ่อแก้ว ประเทศลาว
เมืองต้นผึ้งตั้งอยู่ทางทิศตะวันตกของแขวงบ่อแก้ว ทิศเหนือติดกับเมืองเมิง ทิศใต้ติดกับเมืองห้วยทราย ทิศตะวันตกติดกับประเทศไทยเป็นระยะทาง 45 กิโลเมตร ทิศตะวันตกเฉียงเหนือติดกับพม่าเป็นระยะทาง 44 กิโลเมตร ตั้งอยู่บริเวณสามเหลี่ยมทองคำ ห่างจากเทศบาลแขวงไปทางทิศตะวันตกเฉียงเหนือประมาณ 52 กิโลเมตร มีเนื้อที่ 715 ตารางกิโลเมตร มีแม่น้ำโขงเป็นเส้นเขตแดน ประกอบด้วย 50 หมู่บ้าน 9 กลุ่มบ้านและ 1 บ้านใหญ่ มี 5,123 ครัวเรือน ประชากร 26,748 คน เป็นหญิง 13,219 คน เฉลี่ยความหนาแน่น 37.4 คนต่อตารางกิโลเมตร ประชาชนได้ใช้ไฟฟ้า 42 บ้าน คิดเป็น 84% มีชนเผ่า 10 เผ่าคือ ลาว ลื้อ ยวน ไทดำ ไทเหนือ ม้ง อิวเมียน ขมุ อาข่าและล่าหู่ ชาวลื้อคิดเป็น 36% ชาวลาว 18% ชาวล่าหู่ 16% และเผ่าอื่นๆรวมกันประมาณ 30%
มาเรีย แคเนลลิส
แมรี หลุยส์ แคเนลลิส (Mary Louis Kanellis) เกิดวันที่ 25 กุมภาพันธ์ ค.ศ. 1982 นักมวยปล้ำอาชีพ, ผู้จัดการ, นักแสดง และนักร้อง ชาวอเมริกัน สังกัดWWEและTNA ใช้ชื่อ มาเรีย แคเนลลิส (Maria Kanellis) เป็นภรรยาของไมค์ แคเนลลิส
เพ็ตโซไซอิตี
เพ็ตโซไซตี้ () เป็นเกมเกี่ยวกับการเลี้ยงสัตว์ในจินตนาการบนเฟซบุ๊ก ซึ่งผลิตโดยค่ายเพลย์ฟิช ซึ่งผลิตเกม Restaurant City และ EA Sports FIFA Superstars โดยได้รับการจัดอันดับเป็นหนึ่งในโปรแกรมเฟซบุ๊กที่ได้รับความนิยมมากที่สุด
คัตสึ ไคชู
คัตสึ ไคชู () (12 มีนาคม ค.ศ. 1823 - 21 มกราคม ค.ศ. 1899) เป็นนายทหารเรือและรัฐบุรุษของญี่ปุ่นในยุคบากูมัตสึและยุคเมจิ ผู้มีบทบาทสำคัญในการวางรากฐานให้แก่กองทัพเรือแห่งจักรวรรดิญี่ปุ่น
โทยามา คาสึฮะ
โทยามา คาสึฮะ () หรือที่เรียกว่า คริสเทน โธมัส ในฟันนิเมชั่น (Funimation) เป็นตัวละครในยอดนักสืบจิ๋วโคนัน เธอเป็นเพื่อนในวัยเด็กและเป็นคนรู้ใจของฮัตโตริ เฮย์จิ
โทยามา คาสึฮะ และฮัตโตริ เฮย์จิ เป็นเพื่อนสนิทตั้งแต่วัยเด็ก พ่อแม่ของพวกเขาทำงานร่วมกันที่สถานีตำรวจโอซาก้าซึ่งเป็นพ่อ, หัวหน้านักสืบโทยามาเป็นผู้ใต้บังคับบัญชาและเพื่อนสนิทผู้เป็นพ่อของฮัตโตริ เฮย์จิ ที่เป็นผู้บัญชาการตำรวจชื่อ ฮัตโตริ เฮโซ
โทยามา คาสึฮะ มีความสามารถควบคุมอารมณ์และที่สำคัญของผู้คนรอบข้าง มีความมั่นใจในตัวเอง และอาจจะมีอาการง้องอนบ้างในบางครั้ง ศิลปะป้องกันตัวที่เธอเรียนคือ ไอคิโด้ เธอมีความเชื่อในผีและเครื่องรางอื่นๆ จากประสบการณ์เหตุร้ายที่เกิดขึ้นในขณะคดีฆาตกรรมต่อเนื่องแห่งนานิวะที่เอโดงาว่า โคนัน ตามฮัตโตริ เฮย์จิ ไปตามหาคนร้าย แต่ด้วยความเป็นห่วงของเฮย์จิ จึงให้เครื่องรางให้กับโคนันคุง และตอนนั้นนั้นเอง คนร้ายก็พยายามนำมีดมาแทงโคนัน แต่ในขณะนั้นรันก็เดินผ่านมาพอดี แต่ก็ไม่ทันกันการ เขาโดนแทง รันจึงรีบเปิดเสื้อมาดู พบว่ามีดนั้นแทงถูกเครื่องรางของคาสึฮะทำให้โคนันคุงไม่เป็นอะไร
ฮัตโตริ เฮย์จิเป็นเพื่อนรุ่นเดียวกันกับคาสึฮะ และผูกพันกันตั้งแต่สมัยเด็ก เหมือนชินอิจิกับรัน ทั้งสองคนมีวีรกรรมที่เกี่ยวกับห้องน้ำ เฮย์จิและคาซึฮะนำโซ่กุญแจมือมาคล้องข้อมือแต่กลับหาลูกกุญแจไม่เจอ จึงต้องเข้าห้องน้ำด้วยกัน (จากตอนที่124-125 คดีฆาตกรรมต่อเนื่องนานิวะ) และคาซึฮะแอบชอบเฮย์จิ แท้จริงแล้ว เธอเป็นรักแรกของเฮย์จิ (The movie7) แม้ว่า ทั้งสองก็อาจจะชอบกันอยู่บ้างเล็กน้อย แต่ก็ไม่ได้เป็นแฟนกันอย่างเป็นทางการ
ตระกูลของ โทยามา คาสึฮะ
กันตพงศ์ บำรุงรักษ์
กันตพงศ์ บำรุงรักษ์ () (เกิด 8 สิงหาคม พ.ศ. 2529) เป็นนักแสดงชาวไทย เกิดที่กรุงเทพฯ ศึกษาที่โรงเรียนเซนต์ดอมินิก ระดับอุดมศึกษาที่มหาวิทยาลัยอัสสัมชัญ
| rowspan = "1" align = "center"| 2553 || align = "center"| คุณชายตำระเบิด || align = "center"| ปราณ 
ตุลย์